இந்த சேவை ஏற்படுத்திய வியப்புகளுக்கு மத்தியில், இதன் மனித குரல் தன்மை சில முக்கிய கேள்விகளையும் எழுப்பியுள்ளது. ஒரு டிஜிட்டல் உதவியாளர் சேவை மனிதர் போலவே பேசுவது எல்லாம் சரி தான், ஆனால் அது மனித குரல் அல்ல என்பதை சொல்ல வேண்டாமா என்பது முதல் கேள்வி. மறுமுனையில் பேசுவது ரோபோ எனத்தெரியாமல் பேசிக்கொண்டிருப்பது பலவித சிக்கல்களை உண்டாக்கும் என்ற கவலையும் முன்வைக்கப்படுகிறது. பேசுவது ரோபோ எனும் தகவல் முதலில் தெரிவிக்கப்படாமல் இருப்பது, மறுமுனையில் இருப்பவர் நம்பிக்கையை வஞ்சிப்பதாகாதா எனும் கேள்வியும் எழுகிறது. இந்த சர்ச்சை எழுந்துவுடன், கூகுள் உடனே, அழைப்புக்கு முன் அது டிஜிட்டல் உதவியாளர் அழைப்பு என்பது தெரிவிக்கப்படும் என தெளிவுபடுத்தியுள்ளது.